**Z Á P I S N I C A**

**z 15. plánovaného zasadnutia Obecného zastupiteľstva v Hrubom Šúre,**

**konaného dňa 03. 02. 2020 o 18,30 hod v zasadacej miestnosti obecného úradu**

Prítomní členovia OZ:

Robert Botlo, Mgr. Nikola Karkeszová, Ing. Tibor Szakáll, Ladislav Kiss, Juraj Kiss

Starosta obce: Ing. Adrián Takács

Hlavná kontrolórka obce: Mgr. Mária Tomovičová

Ostatní prítomní:

občania obce podľa prezenčnej listiny

**K bodu l. programu –** Otvorenie zasadnutia

Zasadnutie obecného zastupiteľstva otvoril a viedol starosta obce Ing. Adrián Takács. Starosta obce konštatoval, že sú prítomní piati poslanci, OZ je uznášaniaschopné a je schopné rokovať.

Starosta predložil návrh rokovania, ktorý bol uvedený v pozvánke. Program bol schválený jednohlasne.

**Program rokovania:**

1. Otvorenie zasadnutia

a.) Určenie zapisovateľa a overovateľov zápisnice

b.) Voľba návrhovej komisie

c.) Kontrola plnenia uznesení z 13. plánovaného a 14. neplánovaného zasadnutia obecného zastupiteľstva

d.) Interpelácia

 Návrh VZN č. 1/2020 Prevádzkový poriadok pohrebiska obce Hrubý Šúr

1. 10. máj - deň matiek - privítanie novonarodených detí (10.05. 2020)
2. Obecná brigáda marec 2020 (28.03.2020)
3. Obecná kronika za roky 2010 – 2018 jej dopracovanie – prezentácia p. Gaucsík
4. Schválenie dotácií pre žiadateľov na rok 2020

a) OZ ŠÚR

b) 11. skautský oddiel

c) Csemadok

1. Výpoveď nájomnej zmluvy na záhradu – dohodou zo dňa 09.05. 2012 v znení jej dodatku na parc. č. 168/2, 168/11 a 168/51 k. ú. Hrubý Šúr
2. Správa o činnosti MĽK za rok 2019
3. Vybudovanie optických vedení v obci, žiadosť spoločnosti MAXNETWORK s.r.o.
4. Návrh cenovej ponuky na projektovú dokumentáciu – rozšírenie spoločenskej miestnosti
5. Spoločný školský obvod pre žiakov 1 – 4 ročníka základnej školy medzi obcami Hrubý Šúr

a Kostolná pri Dunaji

1. Bratislavský samosprávny kraj – dotácia: Bratislavská regionálna dotačná schéma na podporu životného prostredia a rozvoja vidieka a individuálna dotácia 2020
2. Rôzne
3. Návrh na uznesenie
4. Záver

  **Informácie starostu obce:**

* Spoločný stavebný úrad

**K bodu 1. a) programu - Určenie zapisovateľa a overovateľov zápisnice**

Starosta obce, Ing. Adrián Takács, určil za overovateľov zápisnice poslancov: Juraj Kiss a Mgr. Nikola Karkeszová. Za zapisovateľku určil Andreu Kovácsovú.

Prítomní s návrhom súhlasili bez pripomienok.

**K bodu 1. b) programu – Voľba návrhovej komisie:**

Starosta obce navrhol 2-člennú návrhovú komisiu v zložení Ing. Tibor Szakáll a Róbert Botlo.

Poslanci návrh schválili jednohlasne.

**K bodu 1. c) programu – Správa o plnení uznesení z 13. plánovaného a 14. neplánovaného zasadnutia obecného zastupiteľstva**

Obecné zastupiteľstvo správu o plnení uznesení z 13. plánovaného a 14. neplánovaného zasadnutia obecného zastupiteľstva berie na vedomie.

**K bodu 1. d) programu – Interpelácia**

Žiadne

**K bodu 2. programu – Návrh VZN č. 1/2020 Prevádzkový poriadok pohrebiska obce Hrubý Šúr**

Starosta obce predložil návrh VZN č. 1/2020, zároveň požiadal o doplnenie čl. 6 bod 1 písm. f): „prevádzkovateľ pohrebiska zabezpečí po vykopaní hrobu fotografickú dokumentáciu, ktorá potvrdí splnenie požiadaviek, podľa § 19 ods. 1, písm. a), c), d) a § 19 ods. 5 a uchováva ju najmenej do uplynutia tlecej doby“.

Presné rozmery hrobového miesta upresní starosta obce po premeraní prvého radu hrobov, aby sa zachovala symetria. (pôvodne 160 cm x 280 cm). Hrobové miesto musí mať rozmery 160 cm x 250 cm za jedno hrob.

Zároveň starosta obce uviedol, že návrh VZN č. 1/2020 „Prevádzkový poriadok pohrebiska obce Hrubý Šúr“ bol vypracovaný podľa novely zákona č. 131/2010 Z. z. o pohrebníctve (novelizovaný k 1. 1. 2020).

Návrh VZN č. 1/2020 sa doplnil o článok 8: Povinnosti pohrebných služieb.

Presné znenie VZN č. 1/2020 je k nahliadnutiu na obecnom úrade alebo na webovej stránke obce.

Zmeny v sadzbách (na 10 rokov) podľa návrhu VZN č. 1/2020:

* Jednohrob: z 10 eur na 20 eur
* dvojhrob: z 20 eur na 40 eur
* trojhrob: 60 eur
* detský hrob: 10 eur
* urna: 10 eur na 15 eur
* hrobka 100 eur/začatý m²

Pán poslanec Ing. Tibor Szakáll navrhol ponechať pôvodné sadzby ako boli v minulosti, okrem hrobky. Pri nej súhlasí s návrhom 100 eur/začatý m².

**Hlasovanie**

**Prítomní: Róbert Botlo, Mgr. Nikola Karkeszová, Ing. Tibor Szakáll, Ladislav Kiss, Juraj Kiss**

**Za:** 1

**Proti:** 3

**Zdržal sa:** 1

Pán poslanec Kiss Juraj navrhol kompromisné navýšenie:

* Jedno hrob: z 10 eur na 15 eur
* dvoj hrob: z 20 eur na 30 eur
* troj hrob: 60 eur
* detský hrob: 10 eur
* urna: 10 eur na 15 eur
* hrobka 100 eur/ aj začatý m²

**Hlasovanie**

**Prítomní: Róbert Botlo, Mgr. Nikola Karkeszová, Ing. Tibor Szakáll, Ladislav Kiss, Juraj Kiss**

**Za:** 2

**Proti:** 3

**Zdržal sa:** 0

Ďalej sa hlasovalo za celkové znenie VZN s pôvodným návrhom zmien navýšení poplatkov a s pripomienkami pána starostu v texte.

**Hlasovanie**

**Prítomní: Róbert Botlo, Mgr. Nikola Karkeszová, Ing.. Tibor Szakáll, Ladislav Kiss, Juraj Kiss**

**Za:** 4

**Proti:** 1

**Zdržal sa:** 0

***Uznesenie č. 85 - OZ/2020 k  2. bodu programu***

Obecné zastupiteľstvo v Hrubom Šúre schvaľuje návrh VZN č. 1/2020 „Prevádzkový poriadok pohrebiska obce Hrubý Šúr“ s pripomienkami.

**Uznesenie bolo schválené a podpísané.**

**K bodu 3. programu – 10. máj - deň matiek - privítanie novonarodených detí (10.05. 2020)**

Starosta obce navrhol dátum 10. mája 2020 na privítanie novorodencov.

***Uznesenie č. 86 - OZ/2020 k  3. bodu programu***

OZ berie na vedomie 10. máj – deň matiek – privítanie novonarodených detí.

**Uznesenie bolo podpísané.**

**K bodu 4. programu – Obecná brigáda marec 2020 (28.03.2020)**

Starosta obce určil dátum 2. ročník obecnej brigády na 28.03. 2020, ktorá sa bude konať v podobnom duchu ako minulý rok (čistenie verejného priestranstva obce, maľovanie, výsadba stromčekov,...)

***Uznesenie č. 87 – OZ/2020 k  4. bodu programu***

OZ berie na vedomie termín a aj činnosti ohľadom 2. ročníka obecnej brigády.

**Uznesenie bolo podpísané.**

**K bodu 5. programu – Obecná kronika za roky 2010 – 2018 jej dopracovanie – prezentácia p. Gaucsík**

Pán Gaucsík prezentoval priebeh spracovania obecnej kroniky starostovi obce, poslancom a prítomným obyvateľom obce. Uviedol zdroje čerpania a spôsoby zaznamenávania (elektronicky aj ručne priamo do kroniky obce).

***Uznesenie č. 88 – OZ/2020 k  5. bodu programu***

OZ berie na vedomie prezentáciu – dopracovanie obecnej kroniky za roky 2010 – 2018.

**Uznesenie bolo podpísané.**

**K bodu 6. programu – Schválenie dotácií pre žiadateľov na rok 2020**

Starosta obce uviedol, že boli prijaté 3 žiadosti od organizácií, ktoré pôsobia na území obce.

a.) OZ ŠÚR žiadosť na sumu 3000 eur + 1500 eur, ktoré boli vrátené v minulom roku (z dôvodu nevyčerpania).

**Hlasovanie**

**Prítomní: Róbert Botlo, Mgr. Nikola Karkeszová, Mgr. Tibor Szakáll, Ladislav Kiss , Juraj Kiss**

**Za:** 5

**Proti:** 0

**Zdržal sa:** 0

***Uznesenie č. 89/a.) – OZ/2020 k  5. bodu programu***

OZ schvaľuje dotáciu pre OZ ŠÚR v sume 4500 eur.

**Uznesenie bolo schválené a podpísané.**

b). dotácia pre 11. skautský oddiel na sumu 500 eur.

**Hlasovanie**

**Prítomní: Róbert Botlo, Mgr. Nikola Karkeszová, Mgr. Tibor Szakáll, Ladislav Kiss , Juraj Kiss**

**Za:** 5

**Proti:** 0

**Zdržal sa:** 0

***Uznesenie č. 89/b.) – OZ/2020 k  5. bodu programu***

OZ schvaľuje dotáciu pre 11. skautský oddiel v sume 500 eur.

**Uznesenie bolo schválené a podpísané.**

c.) dotácia pre CSEMADOK na sumu 1000 eur.

**Hlasovanie**

**Prítomní: Róbert Botlo, Mgr. Nikola Karkeszová, Mgr. Tibor Szakáll, Ladislav Kiss , Juraj Kiss**

**Za:** 5

**Proti:** 0

**Zdržal sa:** 0

***Uznesenie č. 89/c). – OZ/2020 k  5. bodu programu***

OZ schvaľuje dotáciu pre CSEMADOK v sume 1000 eur.

**Uznesenie bolo schválené a podpísané.**

**K bodu 7. programu – Výpoveď nájomnej zmluvy na záhradu – dohodou zo dňa 09.05. 2012 v znení jej dodatku na parc. č. 168/2, 168/11 a 168/51 k. ú. Hrubý Šúr**

Starosta požiadal obecné zastupiteľstvo o poverenie na rokovanie smerujúce k ukončeniu nájomnej zmluvy dohodou k 30.06. 2020.

**Hlasovanie:**

**Prítomní: Róbert Botlo, Mgr. Nikola Karkeszová, Mgr. Tibor Szakáll, Ladislav Kiss, Juraj Kiss**

**Za:** 5

**Proti:** 0

**Zdržal sa:**0

***Uznesenie č. 90 – OZ/2020 k  7. bodu programu***

OZ v Hrubom Šúre poveruje starostu obce na rokovanie smerujúce k výpovedi nájomnej zmluvy na záhradu – dohodou zo dňa 09.05. 2012 v znení jej dodatku na parc. č. 168/2, 168/11 a 168/51 k. ú. Hrubý Šúr.

**Uznesenie bolo schválené a podpísané.**

**K bodu 8. programu – Správa o činnosti MĽK za rok 2019**

Pani Etela Borsová referovala o činnosti MĽK za rok 2019. Uviedla počet kníh, ktoré sú k dispozícii na vypožičanie, počet ľudí, ktorí navštívili miestu knižnicu, aktivity, ktoré sa konali v roku 2019. Bola podaná žiadosť o dotáciu na nákup kníh pre národnostné menšiny (Kultminor).

***Uznesenie č. 91 – OZ/2020 k  8. bodu programu***

OZ berie na vedomie správu o činnosti MĽK za rok 2019.

**Uznesenie bolo podpísané.**

**K bodu 9. programu – Vybudovanie optických vedení v obci, žiadosť spoločnosti MAXNETWORK s.r.o.**

Starosta obce informoval o záujme spoločnosti MAXNETWORK, s. r. o. o vybudovanie optických vedení v obci, ktoré by sa v budúcnosti mohli použiť aj pri vybudovaní kamerového systému. Starosta na základe návrhu zmluvy od firmy MAXNETWORK, s. r. o. vysvetlil poslancom technické podmienky a náležitosti zmluvy.

**Hlasovanie:**

**Prítomní: Róbert Botlo, Mgr. Nikola Karkeszová, Mgr. Tibor Szakáll, Ladislav Kiss, Juraj Kiss**

**Za:** 4

**Proti:** 0

**Zdržal sa:**1

***Uznesenie č. 92 – OZ/2020 k  9. bodu programu***

OZ schvaľuje vybudovanie optických vedení v obci, žiadosť spoločnosti MAXNETWORK, s. r. o..

**Uznesenie bolo schválené a podpísané.**

**K bodu 10. programu – Návrh cenovej ponuky na projektovú dokumentáciu – rozšírenie spoločenskej miestnosti**

Starosta obce predniesol zámer vypracovania projektovej dokumentácie na rozšírenie spoločenskej miestnosti. Vyžiadajú sa 3 cenové ponuky na projektovú dokumentáciu. Podľa predložených cenových ponúk sa určí na základe najnižšej ceny spracovateľ projektovej dokumentácie.

**Hlasovanie:**

**Prítomní: Róbert Botlo, Mgr. Nikola Karkeszová, Mgr. Tibor Szakáll, Ladislav Kiss, Juraj Kiss**

**Za:** 5

**Proti:** 0

**Zdržal sa:**0

***Uznesenie č. 93 – OZ/2020 k  10. bodu programu***

OZ schvaľuje návrh na vypracovanie projektovej dokumentácie rozšírenia spoločenskej miestnosti, podľa najnižšej predloženej cenovej ponuky.

**Uznesenie bolo schválené a podpísané.**

**K bodu 11. programu – Spoločný školský obvod pre žiakov 1. – 4. ročníka základnej školy medzi obcami Hrubý Šúr a Kostolná pri Dunaji**

Obec Kostolná pri Dunaji stratila spoločný školský obvod pre žiakov 1. – 4. ročníka v Kráľovej pri Senci z dôvodu naplnenia kapacít. Na základe rokovania medzi starostami obcí Hrubý Šúr a Kostolná pri Dunaji a Okresným úradom Bratislava (zastúpeným p. PeadDr. Annou Mazúrovou) obec Kostolná pri Dunaji a obec Hrubý Šúr vytvoria spoločný školský obvod.

***Uznesenie č. 94 – OZ/2020 k  11. bodu programu***

OZ berie na vedomie informáciu o spoločnom školskom obvode pre žiakov 1. – 4. ročníka základnej školy medzi obcami Hrubý Šúr a Kostolná pri Dunaji.

**Uznesenie bolo podpísané.**

**K bodu 12. programu – Bratislavský samosprávny kraj – dotácia: Bratislavská regionálna dotačná schéma na podporu životného prostredia a rozvoja vidieka a individuálna dotácia 2020**

Starosta obce informoval o podaní žiadostí pre získanie dotácií. Keďže primárne opatrenia boli veľmi úzko špecifikované a taktiež aj oblasti podpory, starosta predložil návrh z opatrenia 1.1. Vodné prvky s obehom vody – fontány, návrh na vybudovanie fontány pred ZŠ a pred OÚ. Požadovaná dotácia 5 000 eur spoluúčasť obce vo výške1 750 eur.

**Hlasovanie:**

**Prítomní: Róbert Botlo, Mgr. Nikola Karkeszová, Mgr. Tibor Szakáll, Ladislav Kiss, Juraj Kiss**

**Za:** 5

**Proti:** 0

**Zdržal sa:**0

***Uznesenie č. 93 – OZ/2020 k  12. bodu programu***

OZ schvaľuje podanie žiadostí o dotácie: Bratislavská regionálna dotačná schéma na podporu životného prostredia a rozvoja vidieka a individuálna dotácia 2020

**Uznesenie bolo schválené a podpísané.**

**K bodu 13. programu – Rôzne**

Pani kontrolórka predniesla správu o kontrolnej činnosti.

***Uznesenie č. 94 – OZ/2020 k  13. bodu programu***

OZ berie na vedomie na správu o výsledkoch kontrol za rok 2019.

**Uznesenie bolo podpísané.**

**K bodu 14. programu – Návrh na uznesenie**

Návrh na uznesenie prečítala poslankyňa Mgr. Nikola Karkeszová. Návrh na uznesenie bol schválený jednohlasne.

**K bodu 15. programu – Záver /o 20,30 hod./**

Na záver starosta, Ing. Adrián Takács, poďakoval všetkým za účasť a ukončil zasadnutie. Zároveň všetkých pozval na ďalšie plánované zasadnutie OZ.

**Informácie starostu:**

Starosta informoval o tom, že obec Kráľová pri Senci a obec Nová Dedinka opúšťajú spoločný stavebný úrad na základe čoho príde k personálnym zmenám aj na pozícii zamestnanca zastrešujúceho obec Hrubý Šúr.

Overovatelia zápisnice:

---------------------------------------------

 Juraj Kiss

-----------------------------------------------

 Mgr. Nikola Karkeszová

 Ing. Adrián Takács v. r.

 starosta obce